মহিলা সৈনিক শাখা
মহিলা সৈন্য শাখা (ইংরেজিঃ Women's Army Corps বা সংক্ষেপে WAC) মার্কিন যুক্তরাষ্ট্র সেনাবাহিনীর নারীদের শাখা (সেনাদল) ছিলো। এই শাখাটি গড়ে তোলা হয়েছিলো ১৯৪২ সালের মে মাসের ১৫ তারিখে; ১৯৪৩ সালের ১ জুলাই এই শাখাটি মার্কিন সেনাবাহিনীর নিয়মিত সৈন্যদলের অন্তর্ভুক্ত হয়ে যায়; নারীদের সেনা ব্যারাক পুরুষ সেনাদলের সাথে ছিলোনা কিন্তু ১৯৭৮ সালের অক্টোবর মাসের ২০ তারিখে এই সেনাদলটি ভেঙে দেওয়া হয় এবং মার্কিন সেনাবাহিনীর উর্ধ্বতন কর্তৃপক্ষের আদেশ অনুযায়ী কর্মরত নারী সৈন্যরা পুরুষদের সেনা ব্যারাকগুলোতে মিশ্রিত হয়ে যায়। যুক্তরাষ্ট্র সেনাবাহিনীর উর্ধ্বতন কর্তৃপক্ষের নির্দেশে মহিলা সৈন্য শাখার সকল সদস্য দ্বিতীয় বিশ্বযুদ্ধে অংশ নিয়েছিলো, এছাড়াও শাখাটির সদস্যদেরকে কোরীয় যুদ্ধ এবং ভিয়েতনাম যুদ্ধেও স্বল্প পরিমাণে নিয়োজিত করা হয়েছিলো। এই শাখার সদস্যদেরকে সম্মুখ সমরে অংশগ্রহণ করার সুযোগ দেওয়া হয়নি।